b'\n_START_ARTICLE_\nSvetovni dan \xc4\x8debel\n_START_PARAGRAPH_\nSvetovni dan \xc4\x8debel obele\xc5\xbeujemo 20. maja. Na ta dan se je leta 1734 rodil pionir sodobnega \xc4\x8debelarstva Anton Jan\xc5\xa1a._NEWLINE_Svetovni dan je posve\xc4\x8den \xc4\x8debelam in drugim opra\xc5\xa1evalcem, ki igrajo pomembno vlogi pri varnosti s prehransko preskrbo, njihova prisotnost pa je tudi pokazatelj stanja lokalnega okolja. Poleg tega je \xc4\x8dlovek udoma\xc4\x8dil \xc4\x8debele za pridobivanje medu in drugih \xc4\x8debeljih pridelkov (na primer mati\xc4\x8dni mle\xc4\x8dek, cvetni prah, \xc4\x8debelji vosek in propolis).\n_START_SECTION_\nZgodovina\n_START_PARAGRAPH_\nRazglasitev praznika je v okviru Organizacije Zdru\xc5\xbeenih narodov predlagala Slovenija na pobudo \xc4\x8cebelarske zveze Slovenije, predlog pa je bil potrjen 20. decembra 2017. Pobudo je vodilo Ministrstvo za kmetijstvo, gozdarstvo in prehrano Republike Slovenije, soglasno so jo podprle vse \xc4\x8dlanice OZN._NEWLINE_Ob prvem praznovanju svetovnega dne \xc4\x8debel sta bila v Vi\xc5\xa1nji Gori, kjer je \xc5\xbeivel in deloval Emil Ro\xc5\xa1ic, ki se je kot trgovec s \xc4\x8debelami ukvarjal s preu\xc4\x8devanjem kranjske \xc4\x8debele, postavljena \xc4\x8debelnjak ter obele\xc5\xbeje kranjske \xc4\x8debele. _NEWLINE_\xc4\x8cebelarski muzej v Radovljici je svetovnemu dnevu posvetil razstavo o Antonu Jan\xc5\xa1i. Centralna slovesnost je potekala na Breznici, v rojstnem kraju Jan\xc5\xa1e. Napovedana je bila za\xc5\xa1\xc4\x8dita \xc4\x8debel ter razvoj \xc4\x8debelam prijaznega turizma.'